**Príloha č. 1 k časti B.1 „Opis predmetu zákazky“**

**Technická špecifikácia spôsobu pripojenia**

**1. Bod pripojenia**

Pripojenie digitálnej pobočkovej ústredne Ministerstva zahraničných vecí a európskych záležitostí Slovenskej republiky (ďalej aj ako „Účastník“) do siete Podniku bude zabezpečené prostredníctvom prístupového okruhu medzi pobočkovou ústredňou Účastníka (ďalej PABX), a ústredňou Podniku. Prístupový okruh bude realizovať Podnik.

Pripojenie PABX do siete Podniku je určené bodom pripojenia – POI (Point of Interconnection), ktorý tvorí koniec prístupového okruhu na strane Účastníka. POI je koncový bod siete Podniku a určuje rozhranie medzi sieťou Podnik a PABX.

Bod pripojenia POI je definovaný: 1x2 Mbps, 1x ISDN PRI/DSS1, rozhranie G.703/120 Ohm podľa odporúčania ITU-T.

**2. Smerovanie prevádzky**

1. *z elektronickej komunikačnej siete (ďalej len Sieť) Podniku* do pevnej neverejnej elektronickej komunikačnej siete Účastníka, ktorej prevádzkovanie zabezpečuje Účastník;
2. z pevnej neverejnej elektronickej komunikačnej siete Účastníka, ktorej prevádzkovanie zabezpečuje Účastník do S*iete Podniku*, alebo do iných pevných verejných elektronických komunikačných sietí, iných verejných elektronických komunikačných sietí a elektronických komunikačných sietí zahraničných podnikov;
3. cez vybudované pripojenie môže byť smerovaná aj prevádzka medzi pevnou neverejnou elektronickou komunikačnou sieťou Účastníka a inými elektronickými komunikačnými sieťami prostredníctvom elektronickej komunikačnej siete Podniku, podľa vzájomnej dohody.

**3. Signalizácia pripojenia**

Pripojenie PABX do siete Podniku bude realizované jednou ISDN PRI prístupom so signalizáciou DSS1.

1. **Kapacita pripojenia**

Kapacita pripojenia medzi PABX a MSC je 1x2 Mbit/s, pre 30 hlasových kanálov.

1. **Zmena kapacity pripojenia, zriadenie nového bodu pripojenia, zrušenie existujúceho bodu pripojenia**

Zmenu kapacity pripojenia, zriadenie nového bodu pripojenia a zrušenie existujúceho bodu pripojenia môžu zmluvné strany riešiť písomným dodatkom k Zmluve, podpísaným oprávnenými zástupcami zmluvných strán.

1. **Prepojenie pobočkovej ústredne verejného obstarávateľa s ústredňou Podniku**

Prepojenie pobočkovej ústredne verejného obstarávateľa s ústredňou Podnikuje realizované štvormiestnou predvoľbou z množiny prvkov mobilného operátora v rozsahu minimálne 2xxx-5xxx. .